שיחה:רועי צוויג-לביא

message: אז מסתבר שאנחנו לא עיתון.... בניגוד לרושם שנוצר בערך גל הטרור 2022, ואלפי נספחיו שמתעדכנים על בסיס דיווחים בטוויטר, אני מניח. הקטע שהוסר בטענה שאנחנו לא עיתון ומחר ישכח (שהתעלם מפקודה, גרם לפינוי ונסיגה תחת אש ופגיעה קשה בפלסטיני). הקטע שהוסר:
ב-13 באפריל 2022 פורסמה פקודת המבצע שהוביל לתיקון קבר יוסף (לאחר שנהרס על ידי תושבי שכם): "תחנת לוחמני, כאן קודקוד. היום אנו יוצאים למבצע תיקון ההרס של מתחם קברו של יוסף. במקום זה הובטחה הארץ לאברהם אבינו, כנאמר 'לזרעך אתן את הארץ הזאת' ואנו פועלים היום, ב'יד רמה' כאבותינו שעל יציאתם ממצרים בפסח שנחגג עוד שלשה ימים אומר הכתוב 'בעצם היום הזה'. לא כגנבים בלילה, אלא כבני מלכים. וכך אנו זוכים להשיב את כבוד הארץ ועם ישראל. תחנות לוחמני תחילת תנועה אל העיר שכם, סוף".
נמתחה עליו ביקורת בשל התנהגות ש"סיכנה את חיי הלוחמים", לאחר שבלחץ גורמי ימין ובניגוד להוראת מפקד פיקוד מרכז, אלוף יהודה פוקס, אישר להכניס למתחם קבר יוסף כלי תקשורת, ששידרו את הפעילות בשידור חי. לאחר עימותים בין ערבים שהגיעו למקום ובין לוחמי צה"ל ובמהלך היציאה מן המתחם "תחת לחימה", נדרס ונפגע באורח קשה אחד המפגינים הערבים שזרק אבנים וניסה לפגוע בלוחמי צה"ל, על ידי רכב צבאי. Ommnia - שיחה 19:58, 14 באפריל 2022 (IDT)
replies: text: הבהרה: יש כאן שני חלקים שנוספו,  השני על ידי. Ommnia - שיחה 20:26, 14 באפריל 2022 (IDT)

text: שלום אומניה, בהקשר למה שכתבת, אתה מסתמך באופן בלעדי על עיתון הארץ, שהדיווח שלו דומה מאוד לגרסת תנועת "שלום עכשיו". בשאר כלי התקשורת לא מצאתי דיווח על החלטה של המח"ט שסיכנה חיי חיילים, ועל פעילות בניגוד להוראת מפקד הפיקוד  . . וגם אם הדבר היה כך, הוא לא היה עובר את הסף האנציקלופדי. אם הקצין יועמד לדין או יינזף, או יתברר שלא פעל כהלכה, זהו סיפור אחר. בהקשר למותו של הפלסטני, מי שזורק אבנים על חיילי צה"ל הוא לא מפגין אלא נמצא בטווח שבין מפר סדר לבין מחבל (נוכחנו כבר לדעת שאבנים הורגות), אם האדם היה עומד עם שלט וצועק במגפון ואפילו מקלל, שום חייל צה"ל לא היה פוגע בו. מעבר לכך, יש בעיה עם עיתון הארץ שהוא נמצא מאחורי חומת תשלום ולא ניתן לאשש את המצוטט בשמו. בקשר למה שנכתב על פקודת היציאה, לא נביא ציטוטים של פקודות היציאה של כל המפקדים בצה"ל, הדבר מזכיר את הסערה בכוס מים שהייתה עם פקודת היציאה לקרב של ווינטר בצוק איתן. מעבר לכך יש התמקדות בטפל על חשבון העיקר שהיא הביוגרפיה המלאה של אותו קצין ולא הרעש הפוליטי שיש גורמים שמנסים ליצור. אפי ב. 00:17, 15 באפריל 2022 (IDT)
replies: text: :לגמרי פרשני ולא עומד במבחן אף ערך אחר בויקיפדיה, החל במקור ראשון וכלה בערוץ 7. המדיניות שלך לגבי הארץ כמקור היא מדיניות שלך, לא של הויקיפדיה. כל השאר אינו רלוונטי לדיון אלא דיעה אישית שלך. המקור הזה נוסף כמו שנוספים אלפי ציטוטים והפניות אחרים בויקיפדיה כל יום ואין כאן שום דבר מיוחד למיטב הבנתי. Ommnia - שיחה 00:58, 15 באפריל 2022 (IDT)
replies: text: ::: מסכים לחלוטין עם אפי, גם לגבי "הארץ", שנניח בצד את מידת מהמנותו במקרה הזה. אבל מספיק לראות שגם לדבריהם מדובר באיזשהם "מקורות ביטחוניים" אלומים, שזו גם בעיה מסויימת. וגם זה שצריכים לסמוך על מקור אחד בלבד - זה לא אידיאלי בלשון המעטה, אמנם גם שאין בטענת אלו בפני עצמם כדי לפסול את הפרסום, הם מצטרפים לכך שנראה שזה לא פרט מספיק חשוב שעובר את הסף האיציקלופדי, מדובר על ביקורת חד פעמית מפי אתר אחד, ולא גורם רשמי שמזדהה. ואם הקצין יועמד לדין או יינזף - יהיה על מה לדבר. לפיכך, אני מסכים עם אפי שלא נראה שהפסקה הזו ראויה להכתב בערך. בברכה, --איתן ברוך - שיחה 03:11, 15 באפריל 2022 (IDT)

text: :אני מצטרפת לשיחה לאחר שהוספתי פסקה לערך ורק עכשיו רואה שכבר מתנהלת שיחה בנושא. הפסקה שהוספתי מתבססת על דברים שפורסמו בשני מקורות אמינים לפחות וגם אני כמו omnia לא רואה הבדל בין ההפניות כאן לבין הפניות אחרות בויקיפדיה. בברכה,  sofiblum Sofiblum - שיחה 20:37, 16 באפריל 2022 (IDT)
replies: text: ::אם צוויג-לביא פעל שלא כשורה, יש מעליו אלוף פיקוד ורמטכ"ל שיוכלו לזמנו לדין משמעתי ואף להדיחו מצה"ל. נמתין בסבלנות לדין משמעתי כזה ואז נדווח. אני לא רואה צורך לדווח על "סערה ציבורית" (באמת? ברגע שיש עשר תגובות בפייסבוק וחמש בטוויטר זה סערה ציבורית שיש לדווח עליה באנציקלופדיה? גם באנציקלופדיה העברית כתבו על סערות ציבוריות?), וגם לא על פסק דינו של עיתונאי כלשהו. דוד שי - שיחה 21:18, 16 באפריל 2022 (IDT)
thread_title:  הפרת הוראה, סיכון חיי לוחמים, נסיגה תחת אש, פגיעה קשה בעובר אורח....